ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670016227

ขอให้ปรับปรุงการปฏิบัติหน้าที่ของเจ้าหน้าที่ฝ่ายเทศกิจ ประจำสำนักงานเขตสาทร แขวงทุ่งมหาเมฆ เขตสาทร กรุงเทพมหานคร เนื่องจากเมื่อวันที่ 18 เมษายน 2567 ช่วงเวลาประมาณ 09.00 น. เจ้าหน้าที่ฝ่ายเทศกิจฯ ได้มีการออกมาแจ้งเตือนไม่ให้จอดรถบริเวณบาทวิถี โดยวันที่ 19 เมษายน 2567 เวลาประมาณ 09.00 น. ผู้ร้องได้นำรถจักรยานยนต์มาจอดบริเวณด้านหน้าอาคารพาณิชย์ เป็นระยะเวลาประมาณไม่เกิน 5 นาที ซึ่งเป็นการจอดเพียงชั่วคราวเท่านั้น โดยมีเจ้าหน้าที่ฝ่ายเทศกิจฯ (ไม่ทราบรายละเอียดของเจ้าหน้าที่) มายังสถานที่ที่ผู้ร้องได้ทำการจอดรถฯ อยู่นั้น จึงทำการยกรถฯ ของผู้ร้องไปยังสำนักงานเขตสาทร โดยไม่ได้แจ้งให้ผู้ร้องทราบแต่อย่างใด ซึ่งบริเวณดังกล่าวมีการติดตั้งกล้องวงจรปิด สามารถเปิดดูหลักฐานได้ (ระบุข้อมูลตามผู้ร้องแจ้ง) เมื่อผู้ร้องออกมาจากอาคารพาณิชย์ พบเพียงกระดาษจำนวน 1 แผ่น ระบุหมายเลขโทรศัพท์เพื่อให้ผู้ร้องทำการติดต่อกลับ เป็นหมายเลข 0 2211 9333 ต่อ 7235, 7236, 7237 วางไว้บริเวณพื้นเท่านั้น จากนั้นผู้ร้องจึงทำการติดต่อไปยังหมายเลขโทรศัพท์ดังกล่าวจำนวน 5 ครั้ง แต่ไม่สามารถติดต่อได้ ลักษณะเป็นเสียงสัญญาณรอสายแต่ไม่มีเจ้าหน้าที่รับสายแต่อย่างใด จากกรณีดังกล่าวส่งผลให้ผู้ร้องเกิดความไม่พึงพอใจเป็นอย่างมาก ที่เจ้าหน้าที่ฯ ไม่มีการสอบถามเหตุผลของผู้ร้อง แต่ได้นำรถของผู้ร้องไปยังสำนักงานเขตฯ โดยไม่แจ้งให้ทราบแต่อย่างใด ส่งผลให้ผู้ร้องได้รับความเดือดร้อน เพราะหากจะนำรถจักรยานยนต์ออกมาจากสำนักงานเขตได้นั้นจะต้องชำระเงินจำนวน 2,000 บาท (สองพันบาทถ้วน) จึงเห็นควรให้ปรับปรุงการปฏิบัติหน้าที่ของเจ้าหน้าที่ฝ่ายเทศกิจ ซึ่งผู้ร้องมีความเห็นว่าเจ้าหน้าที่ฯ ควรสอบถามเหตุผลของประชาชนก่อนนำรถไปทุกครั้ง 

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata